Letné sústredenie talentovanej mládeže v elektronike
Bzince pod Javorinou / časť Hrubá Strana 15. 8. – 28. 8. 2009
SSE organizuje sústredenie, ktoré je určené pre mládež do 18 rokov. Cieľom sústredenia je rozšíriť znalosti a zručnosti, ktoré jeho účastníci získali počas školského roka, alebo v krúžkovej či individuálnej činnosti. Ďalej umožní deťom bližšie sa zoznámiť a prakticky si vyskúšať aj oblasti, s ktorými doteraz nemali možnosť pracovať.
Na sústredení budú inštruktori (účastníci predošlých LSTME) a lektori - odborníci v programovaní, v tvorbe a v strihaní videa a zvuku na počítači, v konštrukcii elektronických obvodov, a bude tam aj možnosť postaviť a naprogramovať robotické konštrukcie zo stavebnice Lego dacta. Program sústredenia je otvorený k individuálnemu vzdelávaniu pokročilých účastníkov.
Rámcové zameranie sústredenia: 
•	Výpočtová technika: tvorba www-stránok (html alebo php), algoritmy, programovanie (jazyky Pascal, C++), grafika, operačný systém Linux.
•	Aplikácia VT, robotika: konštrukcia robotických modelov zo stavebníc LEGO a ich ovládanie pomocou počítača, príprava na Robocup (záchranár, futbal).
•	Videotvorba: práca so zvukovým reťazcom, práca s videokamerou, tvorba vlastných videoklipov, spravodajských šotov, ucelených videoprogramov.
•	Konštrukcia: elektronické súčiastky, konštrukcia s návrhom plošného spoja s osadením a oživením, zapojenie s mikroprocesorom a jeho naprogramovanie.
•	Voľný čas, rekreačný šport: loptové hry, turistika, kúpanie, návšteva kultúrnych pamiatok, hry s počítačmi.
Pre každú oblasť bude pripravené odborné pracovisko s technickým zabezpečením potrebným pre túto činnosť. 
Sústredenie bude prebiehať v Bzinciach pod Javorinou / časť Hrubá Strana, v peknej prírode. 
Sústredenie sa koná v termíne od 15. augusta do 28. augusta 2009. Príchod účastníkov je v sobotu 15. augusta do 20.00 hod. končí sa v piatok 28. augusta o 14.00 hod. Strava začína raňajkami 16.8.2009 a končí obedom 28.8.2009.
Všetci účastníci dostanú včas pred začatím sústredenia ucelenú informáciu o priebehu sústredenia a pravidlách elektronickou poštou. Súčasťou správy bude aj úvod do táborovej hry, ktorá bude prebiehať počas celého sústredenia.
Prihlasovanie a registrácia účastníkov je na www.skse.sk. Účastnícky poplatok je 130,- € (3900,- Sk). Z toho aspoň 35,- € treba poukázať na účet SSE (UniCredit Bank č.ú. 660 103 1002/1111). Zvyšok je možné uhradiť v hotovosti pri prezentácii. Ako variabilný symbol uveďte svoje rodné číslo! 

S pozdravom
Miro Kohút
tajomník SSE
Doporučenia pre účastníkov LSTME:
Odev – spodne prádlo /slipy, trenírky, tielko/, ponožky, pižamo, polovičné košele alebo tričká, krátke nohavice, plavky, celodielna športová súprava / na táborák, výlety /, pre prípad horšieho počasia teplé oblečenie a pršiplášť, na pracovné vyučovanie ľahká domáca súprava.
Obuv – tenisky, prezuvky, /na turistiku môže byť ľahká turistická obuv/.
Hygienické potreby – mydlo, šampón, zubná pasta a kefka, hrebeň, malý a veľký uterák
Ostatná výstroj – ruksak, slnečné okuliare, šiltovka proti slnku, nerozbitná fľaša na občerstvenie s pohárom atď.
Pracovné vybavenie – písacie potreby, linajkový resp. čistý zošit A4 alebo A5.
Ostatné vybavenie – podľa uváženia si môžu priniesť ľub. hudobný nástroj, počítač, fotoaparát, programy, knižky, nedokončené stavebnice.
Hygienická a zdravotná služba bude na LSTME zabezpečená. Ale je potrebné, aby každý účastník pri prezentácií predložil prehlásenie rodičov o zdravotnej schopnosti (príloha) a kartu poistenca (najlepšie kópia).

V prípade potreby:
Tel. 0905 / 52 1989 al. 0907/470335, mail: skse@skse.sk
Ak sa zaregistrujete a zaplatíte poplatok a z akýchkoľvek príčin sa LSTME nezúčastnite, dajte nám obratom vedieť.
Ďakujeme.

POTVRDENIE O ZDRAVOTNEJ SCHOPNOSTI.

Potvrdzujem, že zdravotný stav (meno)......................................................

nar. ...................., bytom v.........................................................................

neprekáža jeho účasti na  Letnom sústredení talentovanej mládeže v 
elektronike v Piešťanoch / Starej Turej v dňoch 15.8. – 28.8.2009

Rodičia  súčasne prehlasujú,  že v  rodine ani  v blízkom okolí sa 
nevyskytuje infekčná choroba, pre ktorú je nariadená karanténa.

V........................... 	dňa................

                                       				.........	..........................
                                             					podpis rodiča

Pozn.: prehlásenie rodiča nesmie byť staršie ako 3 dni.

V prípade, ak dieťa užíva lieky alebo potrebuje zvýšenú starostlivosť, uveďte ako: